armvectores/hy_wikipedia_2023 huggingface dataset:
Բեռնար Ժոզեֆ «Բեն» Ռիդեր

Բեռնար Ժոզեֆ «Բեն» Ռիդեր (անգլ.՝ Bernard Joseph "Ben" Ridder, հունիսի 29, 1913(1913-06-29), Նյու Յորք, Նյու Յորք, ԱՄՆ - հուլիսի 30, 1983(1983-07-30), Huntington Beach, Օրինջ շրջան, Կալիֆոռնիա, ԱՄՆ), թերթի ամերիկացի հրատարակիչ, որն աշխատել է որպես Ridder Publications, Inc.-ի տնօրենների խորհրդի նախագահ և Կալիֆոռնիայի ձիարշավարաններով մրցավազքի արդյունաբերության գործադիր տնօրեն, ինչպես նաև` մրցարշավի ձիու սեփականատեր և բուծող։
Ռիդերը ծնվել է Նյու Յորքում, նա թերթի մագնատ Հերման Ռիդերի ութ թոռներից մեկն էր։ Նրա հայրը, Ժոզեֆ Է. Ռիդերը, նրանց ընտանեկան Ռիդեր հրատարակչության տնօրենն էր։
Բեն Ռիդերը ամուսնացել էր Ջորջիա Բաքի հետ 1936 թվականին։ 1956 թվականին նրանք հեռացել են իրենց տնից, որը գտնվում էր Նյու Յորքի Լոնգ Այլենդ թաղամասում և տեղափոխվել են Կալիֆոռնիա, որպեսզի նա ստանձնի Pasadena Independent & Star News-ի հրատարակչի պաշտոնը, երբ Ridder Publications-ը ձեռք է բերել այդ թերթը։


== Ձիերի բուժում ==
Մի քանի տարի Կալիֆոռնիայում կարգավորումներից հետո Բեն Ռիդերը և նրա կինը` Ջորջիան, դարձել են ազնվացեղ ձիերի ձիաբուծարանի սեփականատերեր։ Նրանց մի քանի նշանավոր վազորդների թվում էր Flying Paster-ը, որն 1-ին դասի Սանտա Անիտայի և Հոլիվուդի Դերբիների և Կալիֆոռնիայի տարվա ձի անվանակարգի հաղթողն էր, ինչպես նաև` Eclipse մրցանակի դափնեկիր Կասկապեդիան։ Բեն Ռիդերը աշխատել է որպես Կալիֆոռնիայի մանրածախ բուծողների ասոցիացիայի նախագահ և 1969 թվականին դարձել է Oak Tree Racing Association-ի հիմնադիր գործադիր տնօրենը, որը կազմակերպում է ամենամյա աշնանային հանդիպումը Սանտա Անիտա զբոսայգում։


== Ծանոթագրություններ ==
Գուչիո Գուչի

Հեջ Գուստավ Գուչիո Գուչի (մարտի 26, 1881(1881-03-26), Ֆլորենցիա - հունվարի 2, 1953(1953-01-02), Միլան, Իտալիա), իտալացի գործարար և նորաձևության դիզայներ, «Gucci» նորաձևության տան հիմնադիր։


== Վաղ կյանք ==
Գուչին ծնվել է Ֆլորենցիայում, Տոսկանա, երկրի կենտրոնական արտադրական տարածաշրջանից տոսկանացի կաշվի վարպետի որդի էր։


== Կարիերա ==
1900-ականների սկզբին Լոնդոնի Սավոյ հյուրանոցում դեռահաս Գուչին տարբեր աշխատանքներ էր կատարում։ Ոգեշնչվելով նրբագեղ բարձրակարգ հյուրերից, ինչպես նաև պայուսակներ արտադրող այնպիսի ընկերությունների կողմից, ինչպիսին H.J. Cave & Sons -ն է, նա վերադարձավ Ֆլորենցիա և սկսեց պատրաստել ճամփորդական պայուսակներ ու աքսեսուարներ։ Գուչիի տունը Ֆլորենցիայում նա հիմնադրեց 1921 թվականին որպես ընտանիքին պատկանող կաշվե թամբերի փոքրիկ խանութ։ Նա 1920 թվականին սկսեց կաշվե պայուսակներ վաճառել ձիատերերին։ Որպես երիտասարդ մարդ, նա շատ արագ հեղինակություն է ձեռք բերում որակի համար, վարձելով լավագույն աշխատողների, որոնց կարողացել էր գտնել, որպեսզի աշխատեն իր արհեստանոցում։ 1938 թվականին  Գուչին իր բիզնեսը տեղափոխում է Հռոմ։ Շուտով նրա մեկ մարդու բիզնեսը վեր է ածվում ընտանեկան բիզնեսի, երբ նրա որդիները` Ալդոն, Վասկոն, Ուգոն և Ռոդոլֆոն, նախկինում դերասան, միանում են ընկերությանը։
1951 թվականին Գուչին բացում է իրենց խանութը Միլանում, իսկ 2 տարի անց ընկերությունն ընդլայնվում է արտասահմանում` բացելով Մանհեթենի խանութը։


== Անձնական կյանք ==
Գուչին և նրա կինը` Աիդա Կալվելին, ունեցել են 6 երեխա։ Նրա որդիները` Վասկոն, Ալդոն, Ուգոն և Ռոդոլֆոն, կարևոր պաշտոններ են զբաղեցրել իր ընկերությունում։ Կյանքի վերջին տարիներին նա ապրում էր Ռասպերի մոտակայքում, Արևմտյան Սասեքս, Անգլիա։


== Ծանոթագրություննե ==
Սոցիոնիկա

Սոցիոնիկան՝ Կարլ Գուստավ Յունգի դասակարգման տարբեր հոգեբանական տեսակների մարդկանց միջև հոգեբանական համադրելիության տեսությունն է։ Սոցիոնիկան ստեղծվել է լիտվացի սոցիոլոգ Աուշրա Աուգուստինավիչյուտեի կողմից։


== Ինտերնետ հասցեներ ==
[1]
Շամպայն (Ծովափնյա Շարանտի գավառ)

Անվան այլ կիրառումների համար տե՛ս՝ Շամպայն (այլ կիրառումներ)Շամպայն (ֆր.՝ Champagne), համայնք Ֆրանսիայում, Պուատու Շարանտա մարզի Ծովափնյա Շարանտի գավառում։ Մտնում է Սենտ Անյան կանտոնի կազմի մեջ։ Հանդիսանում է Ռոշֆոր շրջանը։
Համայնքի INSEE կոդ՝ 17083։


== Բնակչություն ==
Համայնքի բնակչությունը 2010 թվականին կազմում էր 656 մարդ։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Շամպայնի վիճակագրության ազգային ինստիտուտ (ֆր.)
Ջոզեֆֆո Ցառլինո

Ջոզեֆֆո Ցառլինո (իտալերեն՝ Gioseffo Zarlino, հունվարի 31, 1517, Կիոջա, Վենետիկ, Վենետո, Իտալիա - փետրվարի 4, 1590(1590-02-04) կամ փետրվարի 14, 1590(1590-02-14), Վենետիկ, Վենետիկի հանրապետություն), իտալացի կոմպոզիտոր, երգեհոնահար, երաժշտական տեսաբան։ Եղել է հոգևորական, ղեկավարել Վենետիկի Սան Մարկո տաճարի կապելլան։ Վերածննդի դարաշրջանի առաջադեմ գիտնական Ջոզեֆֆո Ցառլինոն հիմք է դրել հարմոնիայի մասին ժամանակակից ուսմունքին։ Իր դատողություններում նա հիմնվել է լսողական ընկալման վրա, այլ ոչ թե վերացական սխոլաստիկ պնդումների։ 1588-1589 թվականներին Վենետիկում հրատարակվել է Ջոզեֆֆո Ցառլինոի գրական աշխատությունների լիակատար ժողովածուն։ Մոտետների, մադրիգալների և այլ ստեղծագործությունների հեղինակ է։


== Ծանոթագրություններ ==
Կիզիլովոե (այլ կիրառումներ)

Կիզիլովոե, կարող է վերաբերել՝

Կիզիլովոե - գյուղ, Ուկրաինայի Ղրիմի Ինքնավար Հանրապետության Սիմֆերոպոլի շրջանում
Կիզիլովոե - գյուղ, Ուկրաինայի Սևաստոպոլի Բալակլավայի շրջանում
Զապրուդնի (այլ կիրառումներ)

Զապրուդնի, կարող է վերաբերել՝

Զապրուդնի - ավան Ռուսաստանի Դաշնության Ռոստովի մարզի Օբլիվսկի շրջանում
Զապրուդնի - գյուղ Ռուսաստանի Մոսկվայի մարզի Կոլոմենսկի շրջանի կազմում
Հայ գաղթականների համագումարներ

Հայ գաղթականների համագումարներ, 1915-1916 թվականների համագումարներ, որոնց նպատակն էր օգնել Արևմտյան Հայաստանից փախած հայ գաղթականներին։


== Էջմիածնի համագումար ==
Էջմիածնի համագումարը հրավիրվել է 1915 թվականի մարտի 1-2-ը. նպատակն էր միավորել պատերազմի պատճառով արևմտյան Հայաստանից փախած հայ գաղթականներին օգնություն կազմակերպող բոլոր բարեգործական, բարեսիրական և այդ խնդրով զբաղվող կազմակերպություններին։ Համագումարը կազմակերպել էր նորաստեղծ Եղբայրական օգնության կոմիտեի էջմիածնի բաժինը, պատվավոր նախագահն էր Ամենայն հայոց կաթողիկոս Գևորգ Ե։ Օրակարգի հարցերն էին գաղթականներին օգնող բոլոր հանձնաժողովների ու ընկերությունների գործողությունների համակարգումը, գաղթականներին օգնելու գործի կազմակերպումը Կովկասի գյուղերում ու քաղաքներում, միջոցների մշակումը՝ փախստականներին իրենց նախկին բնակավայրերը վերադարձնելու համար և այլն։ Համագումարի աշխատանքներին մասնակցել են էջմիածնի, Երևանի, Նախիջևանի, Իգդիրի, Ալեքսանդրապոլի, Մոսկվայի, Սիմֆերոպոլի, Կովկասի հայոց բարեգործական և այլ ընկերությունների ներկայացուցիչները։ Համագումարը որոշակի դեր խաղաց՝ գործողություններ ծրագրելով հայ գաղթականներին օգնելու հարցում։ 


== Պետրոգրադի համագումար ==
Պետրոգրադի համագումարը տեղի է ունեցել 1916 թվականի մայիսի 10-12-ին։ Համագումարի հրավիրումը նախաձեռնել էին Մոսկվայի և Պետրոգրադի հայ հասարակայնության ներկայացուցիչները։ Նպատակը նույնպես հայ գաղթականներին օգնող բոլոր ընկերությունների և կազմակերպությունների ջանքերի ու ուժերի միավորումն էր համառուսաստանյան չափերով։ Մասնակցել են Պետրոզրադի, Մոսկվայի, Աստրախանի, Դոնի Ռոստովի. Եկատերինոդարի, Օդեսայի և Ռուսաստանի այլ քաղաքների հայ համայնքների ներկայացուցիչները, ինչպես նաև պատվիրակներ Թիֆլիսից, Երևանից, Շուշիից, Բաքվից։ Կովկասում գործող մի շարք կազմակերպություններ (Էջմիածնի օգնության կոմիտե, Հայոց գյուղատնտեսական ընկերություն և ուրիշներ), չհամաձայնելով անցկացման վայրի հետ, չմասնակցեցին համագումարին։ Համագումարի աշխատանքներին մասնակցեցին ակաղեմիկոս Նիկողայոս Մառը, պետական դումայի անդամներ Մ. Պապաջանյանը, Մ. Աճեմյանը, նախկին անդամ Պ. Ղուկասովը, գեներալ Բադրամյանը, Մուլթանշահը, Գ. Բաբայանը, Ա. Թամամշյանը, Լ. Մանթաշյանը, Ս. Լազարևը, սենատորներ և ռազմական գործիչներ, ընդամենը՝ 142-150 պատվիրակ։ Համագումարը որոշեց միջնորդել, որպեսզի պատերազմական գործողություններից առաջացած վնասների հատուցման օրենքը տարածվի նաև հայ փախստականների վրա, տեղեկություններ հավաքել հայերի վրա գործադրված թուրքական վայրագությունների մասին և, համաձայն դաշնակից պետությունների 1915 թվականի դեկլարացիայի, պատասխանատվության ենթարկել հանցավորներին, կազմակերպել տեղական հանձնախմբեր փախստականների գույքը պաշտպանելու նպատակով, միջնորդել՝ թուրքերից ազատված հայկական շրջաններում ծանր վիճակում գտնվող հայերին օգնություն ցույց տալու համար։ Որոշվեց կազմել Կենտրոնական խորհուրդ (62 հոգի) և առաջիկա համագումարը հրավիրել սեպտեմբերին՝ Երևանում կամ Թիֆլիսում։ Համագումարը թեև չստեղծեց ընկերությունների միություն, սակայն իր որոշումներով նպաստեց գոյություն ունեցող ընկերություններին՝ շարունակելու իրենց գործունեությունը որոշակի համակարգված։
Կատալինա Միկելա Ավստրիացի

Կատալինա Միկելա  Ավստրիացի  (իսպ.՝ Catalina Micaela de Austria, հոկտեմբերի 10, 1567, Մադրիդ, Իսպանիա - նոյեմբերի 6, 1597(1597-11-06), Թուրին, Սավոյայի դքսություն),  Իսպանիայի ինֆանտա և հերցոգուհի։
Կարլ Էմանուել-ի կինը, Վիկտոր Ամադեուսի մայրը։


== Կենսագրություն ==
Իսպանիայի թագավոր Ֆիլիպ II-ի և նրա երրորդ կնոջ՝ Էլիզաբետ Վալուայի դուստրը։ Մորական տատը Եկատերինա Մեդիչին էր, ում պատվին անվանակոչեցին աղջկան։ Նա մեկ տարեկան էր, երբ դժվար ծննդաբերությունից հետո մահացավ մայրը։ Կատալինան և նրա ավագ քույրը՝ Իզաբելլա Կլարա Եվգենիան մեծացել են իրենց հոր կողքին, իսկ նրանց խնամքով զբաղվում էր Մարի դե Մեսսան։
1585 թվականի մարտի 18-ին Կատալինա Միկելան ամուսնացավ Սարագոսայի դուքս Կարլ Էմանուիլ Սավոյացու հետ և լքեց իսպանական պալատը։ Ամուսնությունից հետո Կատալինան այլևս չտեսավ հորը։ Չնայած տարածությանը, նա մինչև հոր մահը նամակագրական կապ ուներ նրա և ընտանիքի մնացած անդամների հետ։
Կատալինան ունեցել է տասը երեխա և հոգսաշատ առօրյա։ Նա մահացավ 1597 թվականի նոյեմբերի 6-ին, երեսուն տարեկան հասակում՝  վաղաժամ ծննդաբերության պատճառով։ Այդ ժամանակ նա լույս աշխարհ բերեց Թոմաս Սավոյացուն, ով հետագայում պիտի դառնար արքայազն Եվգենի Սավոյացու  պապը։ Չնայած Կատալինային վիճակված էր իր մոր ճակատագիրը, այնուամենայնիվ, նա կատարեց իր պարտքը և Սավոյի գահին ժառանգորդ պարգևեց։


== Երեխաներ ==
Ֆիլիպ Էմանուիլ (1586—1605);
Վիկտոր-Ամադեյ I (1587—1637), Սավոյի դուքս
Իմանուիլ-Ֆիլիբերտ (1588—1624), Սիցիլիայի փոխարքա
Մարգարիտա Սավոյացի (1589—1655)
Իզաբելլա (1591—1626);
Մորիս (1593—1657)
Մարիա Ապոլոնիա (1594—1656)
Ֆրանսուազա Կատերինա (1595—1640)
Թոմաս Ֆրանսիսկ(1596—1656)


== Ծանոթագրություններ ==
Էլբի

Էլբի (էստ․՝ Elbi), գյուղ Էստոնիայի Պյարնումաա նահանգի Տոռի շրջանում։
2011 թվականի տվյալներով գյուղում բնակվում էր 2 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ֆրանչեսկո Բրիչի

Ֆրանչեսկո Բրիչի ( իտալերեն՝ Francesco Brizio,1574[…], Բոլոնիա, Պապական մարզ - 1623[…], Բոլոնիա, Պապական մարզ), հայտնի է նաև Նոսադելա (անգլ.՝ Nosadella) անունով, բարոկկոյի վաղ շրջանի իտալացի նկարիչ և փորագրիչ:


== Կենսագրություն ==
Նախ եղել է Բարտոլոմեո Պասերոտիի աշակերտը, ավելի ուշ սովորել է Ագոստինո Կարաչիի և Լյուդովիկ Կարաչիի մոտ: 1607 թվականից ապրել է Բոլոնյայում և համագործակցել Լյուդովիկ Կարաչիի ուրիշ աշակերտների հետ: Լեոնոլ Սպեդի հետ մասնակցել է լոջիաների համար պատմական կտավների ստեղծման գործին Պալացոյում` Բենտիվոլիո կոմունայում: Որմնանկար է նկարել  Կոնտի Բոշետիի (անգլ.՝ Conti Boschetti) պալատի առաստաղին: Բոլոնյայում նկարել է «Մադոննա դե Բորգոյի թագադրումը» կտավը Սան Պետրոնիո տաճարի համար, ինչպես նաև` որմնանկար Սան Միշել վանքի համար Բոսկում:

Ֆրանչեսկո Բրիչիի կտավներում երևում է Ագոստինո Կարաչիի ազդեցությունը և ըստ որոշ տեղեկությունների իր վարպետի որոշ կտավները ուղղել է հենց ինքը:
Մահացել Բոլոնյայում:
Նրա հայտնի աշխատանքներից և փորագրություններից են.

«Մեծ կտավ»
«Սուրբ Ռոխը նվիրատուի հետ» Ֆրանչեսկո Պարմիջանինոի նկարից
«Վազք Եգիպտոսում» Լյուդովիկ Կարաչիի նկարից
«Սուրբ ընտանիք» Կորեջիոյի նկարից
«Ցինտի Ալդոբրենդինիի նկարը» Լյուդովիկ Կարաչիի նկարից
«Սուրբ Մարիամի թագադրումը մանուկ Հիսուսի հետ» (1594)
«Սուրբ Ֆրանցիսկը խոնարհված մանուկ Հիսուսի առաջ»
«Սուրբ Հերոնիմ» (վերջացրել է Ագոստինո Կարաչիի անավարտ նկարը)
«Քրիստոսը և սամարացին» Անիբալե Կարաչիի նկարի  հետ (1610) և ուրիշ աշխատանքներ:
		
		


== Ծանոթագրություններ ==
Ստավչանի (գյուղ, Կիցմանի շրջան)

Անվան այլ կիրառումների համար տե՛ս՝ ՍտավչանիՍտավչանի (ուկրաիներեն՝ Ставчани), գյուղ Ուկրաինայի Չեռնովցիի մարզի Կիցմանի շրջանում։
2001 թվականի տվյալներով Ստավչանի գյուղում բնակվում էր 2 168 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Իվան Օկունևի կիսանդրի (Նիժնի Տագիլ)

Իվան Օկունևի կիսանդրի (ռուս.՝ Бюст Ивана Окунева), հուշարձան Ռուսաստանի Դաշնության Սվերդլովսկի մարզի Նիժնի Տագիլ քաղաքում, որը նվիրված է «Ուրալվագոնզավոդ» գործարանի երկարամյա տնօրեն, Սոցիալիստական աշխատանքի հերոս Իվան Վասիլևիչ Օկունևին։ Տեղադրված է «Ուրալվագոնզավոդ» գործարանի մշակույթի պալատի մոտ գտնվող Օկունևի անվան մշակույթի զբոսայգում, քաղաքի Ձերժինսկի շրջանում, «Ուրալվագոնզավոդի» Վագոնկա ավանում։ Սա Օկունևի բրոնզե կիսանդրին է գրանիտե պատվանդանի վրա։


== Պատմություն ==
Իվան Վասիլևիչ Օկունևը «Ուրալվագոնզավոդ» գործարանի տնօրենն է եղել մոտ քսան տարի` 1949-1968 թվականներին։ Ձեռնարկության 75-ամյակի առթիվ որոշվել է կառուցել նրա հուշարձանը։ Հուշարձանի հեղինակն է նիժնիտագիլցի հայտնի քանդակագործ Իվան Յակովլևիչ Բոգոլյուբովը (1934-2014 թվականներ)։ 1998 թվականին նա ստեղծել է արձանը ձուլելու համար նախատեսված գիպսե մոդելը, որը շատ նման էր Օկունևի պատկերին և արժանացել էր նրա դստեր` Օլգայի Իստոմինայի հավանությանը։ 160 սանտիմետր բարձրությամբ հուշարձանը ձուլվել է բրոնզից «Տագիլսկոյե լիտյո» ձեռնարկությունում և տեղադրվել է գրանիտե պատվանդանին` դեմքով դեպի «Ուրալվագոնզավոդ» գործարանը։ Օկունևի կրծքին պատկերված է Սոցիալիստական աշխատանքի հերոսին շնորհված «Սուրճ ու մանգաղ» ոսկե աստղը։ Գրանիտե պատվանդանին արված է «Օկունև Ի. Վ.» մակագրությունը։
Հուշարձանի հանդիսավոր բացումը տեղի է ունեցել 2011 թվականի սեպտեմբերի 7-ին։


== Աղբյուրներ ==
«Памятник И. В. Окуневу»։ История Нижнего Тагила от основания до наших дней։ Վերցված է 2016-04-08 
Пресс-служба НПК «Уралвагонзавод» (2011-09-08)։ «В Нижнем Тагиле состоялось открытие памятника И.В. Окуневу»։ TagilCity.ru։ Վերցված է 2016-04-08
Բեցոր

Բեցոր (ռուս.՝ Бецор), գետ Ռուսաստանում, հոսում է Դաղստանի Հանրապետությունում։ Գետաբերանը տեղակայված է Կարակոյսու գետի աջ ափին՝ 31 կմ հեռավորության վրա։ Գետի երկարությունը 29 կմ է,ավազանի տարածքը 167 կմ2 է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կասպից ծովի արևմտյան հատվածի ավազանային շրջանին, գետի ջրատնտեսային տեղամասը՝ Սուլակ գետնի ակունքն է մինչև Չիրկեյսկի հիդրոհանգույց, գետի ենթաավազանը բացակայում է։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 07030000112109300001152
Հիդրոլոգիական ուսումնասիրությունների կոդը - 109300115
Ավազանի կոդը - 07.03.00.001
Հիդրոլոգիական ուսումնասիրությունների հատորի համարը - 09
Թողարկումն ըստ հիդրոլոգիական ուսումնասիրությունների - 3


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Հենրի Ֆիլդինգ

Հենրի Ֆիլդինգ (անգլ.՝ Henry Fielding, ապրիլի 22, 1707(1707-04-22)[…], Sharpham, Մենդիպ, Սոմերսեթ, Սոմերսեթ, Անգլիա - հոկտեմբերի 8, 1754(1754-10-08)[…], Լիսաբոն, Պորտուգալիա), հայտնի անգլիացի գրող և դրամատուրգ։ Նրա ստեղծագործությունները, որոնցից ամենահայտնին «Թոմ Ջոնս» (ամբողջական անունը՝ «Ընկեցիկ երեխա` Թոմ Ջոնսի պատմությունը», „The History of Tom Jones, a Foundling“, 1749) վեպն է, աչքի են ընկնում կենցաղային հումորով և երգիծական վարպետությամբ։ Ֆիլդինգը համարվում է եվրոպական ռեալիստական վեպի ակունքներում կանգնած գրողներից մեկը։
Բացի իր գրական գործունեությունից Ֆիլդինգը մեծ տեղ է զբաղեցրել իրավապահ մարմինների պատմության մեջ՝ դատավորի իրավասությունների օգտագործմամբ ստեղծելով իր եղբոր՝ Ջոն Ֆիլդինգի հետ Լոնդոնի առաջին ոստիկանական ստորաբաժանումը՝ «Բոու սթրիթի խուզարկուները» անունով (The Bow Street Runners)։


== Ծանոթագրություններ ==
Ամանորը Հունաստանում

Ամանորը Հունաստանում, հույն ժողովրդի ամանորը նշելու կարգը։ Հունաստանում մարդիկ միմյանց տուն գնալիս ճանապարհից մեծ քար են վերցնում և գցում տան դռան առաջ՝ արտասանելով հետևյալ բառերը.

Եթե ճանապարհին ծանր քար չի լինում, հյուրերը շատ փոքր քար են վերցնում և դռան մոտ վայր գցելիս արտասանում.


== Պատմություն ==
Հունաստանի բնակչությունը հանդիսանում է ուղղափառ եկեղեցու հետևորդ և Սուրբ Ծնունդը նշում է ինչպես մյուս ուղղափառ երկրներում՝ Դեկտեմբերի 24-ի լույս 25-ի գիշերը։ Հունաստանում Նոր տարին նշվում է ավելի քան 10 օր՝ դեկտեմբերի 25-ից մինչև հունվարի 14-ը։ Ըստ հույների ավանդույթի, առավել կարևոր է Սուրբ Ծննդի նշման արարողությունը, իսկ Նոր տարին ոչ այնքան կարևոր է։
Մինչև նոր տարվա կամ «Պրոտոխրոնիի» գալուստը, Հունաստանի եկեղեցիներում հնչեցվում են փողեր, որոնք ավետում են Քրիստոսի Ծնունդը։ Հույները եկեղեցի գնում են դեկտեմբերի 25-ին, որպեսզի մասնակցեն Հիսուս Քրիստոսի ծննդյան օրվան նվիրված միջոցառումներին և արարողություններին։ Այս իրադարձություններից հետո հունական ընտանիքներում սկսում է ամանորյա տոնակատարությունը։
Հույն ժողովրդի համար ամանորը ամենաընտանեկան տոներից մեկն է։ Նոր տարվա գիշերը հույն ընտանիքները սովորաբար չեն անցկացնում սեփական տանը, այլ անցկացնում են իրենց ամենամեծ ազգականի տանտ։


== Տոնական սեղան ==
Տոնական սեղանին պարտադիր պայման է փախլավայի և թթուների տեսականիի առկայությունը։ Պարտադիր է նաև «Վասիլոպիտա» կամ «Պիտա» կոչվող գաթաների առկայությունը։ Բացի դրանից, Սուրբ Ծննդի գիշերը պատրաստվում են նաև խաչաձև թխվածք, և յուրաքանչյուր ընտանիք այն կախում է իր բնակարանում։
Հույն ընտանիքները ունեն առանձնահատուկ ուտեստներ, որոնք նվիրված են հունական տարբեր տոներին։ ամանորյա հունական ամենահայտնի ուտեստը համարվում է «տոլման», որը խորհրդանշում է Քրիստոսի բարուրը։


== Ավանդույթներ ==
Դեկտեմբերի 25-ից մինչև դեկտեմբերի 31-ի գիշերը, հույն երեխաները, Սուրբ Ծնունդի տոնին նվիրված «Կալանդա» կոչվող երգեր երգելով, շրջում են տնետուն և տանտերերից քաղցրաբլիթներ, թխվածք հավաքում՝ որպես նվեր։ ամանորի խորհրդանիշներից և պարտադիր պայմաններից մեկը հունական ընտանիքներում զարդարված ամանորյա տոնածառի առկայութունն է։
ամանորյա միջոցառումներն ամենուր ուղեկցվում են «դոփ-դոփուն» կոչվող պարով։ Հունվարի 1-ը հույն ժողովրդի ամենաակարևոր օրերից է։ Բացի Նոր Տարվա առաջին օրը լինելուց, այն նաև Սուրբ Վասիլիի կամ ինչպես հույներն են ասում «Ագիոս Վասիլիսի» օրն է։ Սբ. Վասիլիսը հույների հովանավոր բարերար է։ Նա նաև Նոր Տարվա գիշերը «այցելում է» հույն երեխաներին և թողնում նվերներ նրանց կոշիկների մեջ։
Ձմեռ Պապի հունական անվանումը «Պապուս» կամ հենց «Ագիոս Վասիլիս» է։


== Ծանոթագրություններ ==
Մեծ Նոդիմեց

Մեծ Նոդիմեց (ռուս.՝ Большой Нодимец), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Դվինիցա գետի աջ ափում՝ 25 կմ հեռավորության վրա։ Գետի երկարությունը 35 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020100312103000007254
Հիդրոլոգիական ուսումնասիրությունների կոդը - 103000725
Ավազանի կոդը - 03.02.01.003
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ռետորտիլյո դե Սորիա

Ռետորտիլյո դե Սորիա  (իսպ.՝ Retortillo de Soria), մունիցիպալիտետ և քաղաք Իսպանիայում։ Մտնում է Սորիա պրոնվիցիայի մեջ՝ Կաստիլիա և Լեոն ինքնավար համայնքում։ Մունիցիպալիտետը գտնվում է Տերրաս Դել Բուրտո շրջանում։ Նրա տարածքը գրավում է 172,77 կմ², իսկ բնակչությունը կազմում է 205 մարդ 2010 թվականի մարդահամարի տվյալների համաձայն։


== Պատկերասրահ ==

		
		
		
		
		
		


== Ծանոթագրություններ ==
Վերմիկ Եփրեմյան

Վերմիկ Հմայակի Եփրեմյան (1924, գ. Հայկավան - ), հայ բժիշկ, Երկրորդ աշխարհամարտի մասնակից, ՀԽՍՀ վաստակավոր բժիշկ (1960):


== Կենսագրություն ==
1940 թվականին ավարտել է հարևան Արմավիր գյուղի միջնակարգ դպրոցը։ Նույն թվականին ընդունվել է Երևանի բժշկական ինստիտուտը։ 1944 թվականին նորավարտ զորակոչվել է բանակ։ Որակավորվել է Մոսկվայի Ա. Վ. Վիշնևսկու անվան կլինիկայում գործող վիրաբուժական դասընթացներում և մեկնել է ռազմաճակատ։ 65-րդ բանակի բուժստորաբաժանումներից մեկում (2-րդ բելոռուսական ռազմաճակատ) եղել է վիրաբույժ։
Զորացրվել է 1946 թվականին։ 1947 թվականին նշանակվել է Արմավիր գյուղի հիվանդանոցի գլխավոր բժիշկ։ Ութ անգան (1952-1980) ընտրվել է ժողովրդական պատգամավորների շրջանային խորհրդի անդամ և գլխավորել Հոկտեմբերյանի շրջխորհրդի գործկոմի առողջապահության ու ֆիզիկական կուլտուրայի աշխատանքները։
Պարգևատրվել է Աշխատանքային կարմիր դրոշի շքանշանով (1970), մեդալներով ու պատվոգրերով։


== Ծանոթագրություններ ==
Դոյս Իրմանս դաս Միսոյնս

Դոյս Իրմանս դաս Միսոյնս (պորտ.՝ Dois Irmãos das Missões), համայնք Բրազիլիայում, մտնում է Ռիու Գրանդի դու Սուլ նահանգի մեջ։ Մի մաս է կազմում Ռիու Գրանդի դու Սուլ նահանգի հյուսիսարևելյան մարզը։ Մտնում է տնտեսական կարգավիճակ ունեցող Ֆրեդերիկու Վեստֆալենի մեջ։ Բնակչությունը կազմում է 2 032 մարդ, ըստ 2006 թվականի տվյալների։ Տարածքը կազմում է 225,682 կմ2։ Բնակչության խտությունը՝ 9,0 մարդ/կմ²։


== Վիճակագրություն ==
Համախառն ներքին արտադրանքը կազմել է 37 766 356,00 (ըստ Բրազիլիայի ինստիտուտի աշխարհագրության և վիճակագրության տվյալների)։
Համախառն ներքին արտադրանքը մեկ շնչի հաշվով 2003 թվականին կազմում է 17 284,37 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)։
Մարդկային զարգացման ինդեքսի պոտենցիալը 2000 թվականին կազմել է 0,731։


== Պատմություն ==
Քաղաքը հիմնադրվել է 1992 թվականի մարտի 20-ին։
Արա (այլ կիրառումներ)

Արա եզրը կարող է վերաբերել հետևյալ հոդվածներին.

Արա - արական անձնանուն
Արա (Իսրայել) - գյուղ Իսրայելում
Արա (լիճ) - լիճ Նորվեգիայում
Արա կամ Արայի լեռ - լեռ Հայաստանում
Արա (գյուղ) - գյուղ Հայաստանում
Արա (թռչուն) - տարբեր ցեղատեսակների պատկանող թութակների անվանուն
Արա (ցեղ) - իսկական թութակների ենթաընտանիքին պատկանող թռչունների ցեղ
ԱՐԱ Լիբերտադ (Q-2) - արգենտինական առագաստանավ
Օբերտեն (գյուղ, Ախտիրկայի շրջան)

Օբերտեն (ուկրաիներեն՝ Обертень), գյուղ Ուկրաինայի Սումիի մարզի Ախտիրկայի շրջանում։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սան Ջովաննի ին Կրոչե

Սան Ջովաննի ին Կրոչե (իտալերեն՝ San Giovanni in Croce), կոմունա Իտալիայում, տեղակայված է Լոմբարդիա մարզի Կրեմոնա գավառում։
Բնակչությունը կազմում է 1539 մարդ (2008 թվականի տվյալներով), խտությունը՝ 96 մարդ/կմ²։ Զբաղեցնում է 16 կմ² տարածք։ Փոստային ինդեքս՝ 26037։ Հեռախոսային կոդ՝ 0375։
Սուրբ Հովհաննես Մկրտիչը հարգվում է որպես համայնքի հովանավոր։ Տոնը նշվում է ամեն տարի հունիսի 24-ին։


== Արտաքին հղումներ ==
http://www.comunedisangiovanniincroce.it Archived 2016-04-14 at the Wayback Machine.


== Ծանոթագրություններ ==
Զորավար Անդրանիկ կամավորական ջոկատ (Մարմարաշեն)

Անվան այլ կիրառումների համար տե՛ս՝ Զորավար Անդրանիկ կամավորական ջոկատ (այլ կիրառումներ)Զորավար Անդրանիկ կամավորական ջոկատ, կազմավորվել է 1991 թվականին՝ Մարմարաշենի շտաբի նախաձեռնությամբ՝ 1989 թվականին ստեղծված Մասիսի շրջանի Մարմարաշեն, Այնթափ, Դարակերտ, Նոր Խարբերդ, Ջրահովիտ, Արևաբույր և այլ գյուղերի կամավորական ջոկատների միավորմամբ։ Ունեցել է շտաբ։ 1993 թվականին Մասիսի կամավորական ջոկատների հիմքի վրա կազմավորվել է մոտոհրաձգային գումարտակ (հրամանատար՝ Գնել Մանուկյան, շտաբի պետ՝ Հ. Թադևոսյան)։ 1989-1994 թվականներին մասնակցել է ՀՀ Արարատի (Երասխ), Տավուշի (Մովսեսգյուղ), Նոյեմբերյանի (Ոսկեպար), Մեղրիի և Արցախի Հանրապետության Հադրութի (Խծաբերդ, Պետրոսաշեն, Սպիտակաշեն, Արփագյադուկ), Շահումյանի (Բուզլուխ, Էրքեջ, Մանաշիդ), Ասկերանի (Խոջալու), Մարտունիի (Ճարտար), Մարտակերտի (Վանք, Վաղուհաս, Մատաղիս, Թալիշ), Քարվաճառի («Մարդասիրական միջանցք»), Կուբաթլուի, Ֆիզուլիի (Հորադիզ) շրջանների և Շուշիի ինքնապաշտպանական և ազատագրական մարտերին։ Ջոկատի 82 ազատամարտիկներից կազմված մի խումբ (հրամանատար՝ Անդրանիկ Բարության) Արծիվ-մահապարտներ գումարտակի կազմում մասնակցել է Մարտակերտի շրջանի բնակավայրերի ազատագրմանը։ Ջոկատն ունեցել է նաև զինագործների և ականանետային դասակ (հրամանատար՝ Բ. Բաբախանյան), արտադրել է ականանետներ, ականներ, նռնակներ և այլն։ Մարտական տարբեր գործողությունների ժամանակ հրամանատարներ են եղել Գ. Մանուկյանը (ընդհանուր հրամանատար), Հ. Հայրապետյանը, Հ. Բաղդասարյանը, Հ. Թադևոսյանը, Ա. Բարությանը, Ռ. Մուսայելյանը, Մ. Սահակյանը, Հ. Մովսիսյանը, Ա. Փիլոյանը, Ս. Հայրապետյանը, շտաբի պետեր՝ Շ. Նազարյանը, Հ. Թադևոսյանը, Հ. Հայրապետյանը։ «Զորավար Անդրանիկի» 14 սպա ծառայությունը շարունակում է ՀՀ ԶՈՒ-ում։ Ջոկատից ՀՀ 2-րդ աստիճանի «Մարտական խաչ» շքանշանով պարգևատրվել է 7, Արցախի Հանրապետության «Մարտական խաչ» 2-րդ աստիճանով՝ 3 ազատամարտիկ։ Զոհված ազատամարտիկների հիշատակը հավերժացնելու համար Մասիս քաղաքի հրապարակում կառուցվել է հուշակոթող, Մարմարաշենում՝ հուշահամալիր, մատուռ, Ջրահովիտում՝ հուշարձան, Նոր Խարբերդում՝ Անմահության հուշահամալիր, Արևաբույր, Մարմարաշեն, Ջրահովիտ, Սայաթ-Նովա, Հովտաշատ, Դաշտավան, Նորամարգ, Այնթապ գյուղերում տեղադրվել են խաչքարեր։ Ջոկատից զոհվել է 88 ազատամարտիկ։ Հրամանատար Անդրանիկ Բարությանը զոհվել է Հորադիզում։
Էրեպ

Էրեպ, գյուղ Արևմտյան Հայաստանում, Սեբաստիայի վիլայեթի Եվդոկիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Իվաշկոն ու Բաբա Յագան

«Իվաշկոն և Բաբա Յագան» (ռուս.՝ Ивашко и Баба-Яга), 1938 թվականի խորհրդային նկարված մուլտֆիլմ-հեքիաթ, որը նկարահանել են Վալենտինա և Զինաիդա Բրումբերգները «Իվաշկո» ռուսական ժողովրդական հեքիաթի հիման վրա։


== Սյուժե ==
Բաբա Յագան հափշտակում է Իվաշկոյին, որը ձուկ էր որսում լճում, ու պատրաստվում է նրան տապակել և ուտել, բայց խորամանկ տղան իր փոխարեն վառարանի թիակի վրա նստեցնում է չար ագռավին։ Սագ-կարապները Իվաշկոյին տանում են տուն՝ տատիկի և պապի մոտ, որոնք ուրախությամբ դիմավորում են թոռանը։


== Ֆիլմի վրա աշխատել են ==
Սցենարիստներ և ռեժիսորներ՝ Վալենտինա Բրումբերգ, Զինաիդա Բրումբերգ
Նկարիչներ՝
Բորիս Դյոժկին
Ֆաինա Եպիֆանովա
Լիդիա Ռեզցովա
Ֆեոդոր Խիտրուկ
Բորիս Տիտով
Նադեժդա Պրիվալովա
Կ. Մալիշև
Օպերատոր՝ Քսենյա Կռիլովա
Կոմպոզիտոր՝ Անատոլի Ալեքսանդրով
Հնչյունային օպերատոր՝ Սերաֆիմ Ռենսկի
Դերերը հնչյունավորել են՝
Կլավդիա Կորենևա – Իվաշկո
Օսիպ Աբդուլով — Բաբա Յագա
Ֆիլմի վերականգնման վրա աշխատել են Նիկոլայ Մայորովը, Վլադիմիր Կոտովսկին։


== Վերահրատարակում DVD-ով ==
2000-ականների կեսերին մուլտֆիլմը թողարկվել է DVD-ով «Խոշոր պլան» միավորման կողմից «Հեքիաթի թագավորությունը» մուլտֆիլմերի ժողովածուում։


== Ծանոթագրություններ ==


== Արտաքին հղումներ ==
«Իվաշկոն ու Բաբա Յագան» մուլտֆիլմը «Անիմատոր.ռու» կայքում
«Իվաշկոն ու Բաբա Յագան»(անգլ.) ֆիլմը Internet Movie Database կայքում
«Իվաշկոն ու Բաբա Յագան»(անգլ.) Big Cartoon DataBase կայքում
Ռոսս Լինչ

Ռոսս Շոր Լինչը (դեկտեմբերի 29, 1995(1995-12-29), Littleton), ամերիկացի երգիչ, երգերի հեղինակ ու դերասան։ Նա R5-ի փոփ-ռոք խմբի հիմնադիրներից է։ Որպես դերասան հայտնի է իր հիմնական Օսթին Մուն դերի շնորհիվ, որը խաղացել է Դիսնեյի հայտնի և ամենահիանալի սիթքոմերից մեկում՝ Օսթին և Ալլի սիթքոմում։ Ճանաչում է գտել Ամառ, Ծովափ, Ֆիլմից։ Նա նաև խաղում է սարսափ ֆիլմում, որը կոչվում է Իմ ընկեր Դահմերը։ Այնտեղ նրա դերը Ջեֆրեյ Դահմերն է։


== Վաղ կյանքը ==
Ռոսսը ծնվել և մեծացել է Կոլորադոյի Լիթերթոն քաղաքում։ Նա երկրորդ երեխան է հինգ եղբայրների ու քույրերի մեջ։ Կրթություն է ստացել տանը սկսած չորրորդ դասարանից, երբ նա սովորել է երգել, կիթառ և դաշնամուր նվագել։ Լինչը և նրա ընտանիքը տեղափոխվել է Լոս-Անջելես 2007 թ.-ին։


== Կարիերա ==


=== Սոլո երաժշտություն ===
Լինչը նվագում է դաշնամուր, հարվածային գործիքներ և բաս, մասնագիտացված կիթառ է նվագում։ 
Նրա դեբյուտային սինգլը, "միլիարդ հիթեր" դուրս է եկել ապրիլի 2-ին, 2012 թ. Հուլիսի 13-ին, 2012 թ. Լինչը թողարկել է իր երկրորդ բազա մեկը, "լսեցի ռադիոյով" , որը հասել է № 196-ում Անգլիայի ցանկում։ Լինչը ձայնագրել է բազմաթիվ երգեր Օսթին և Ալիի համար: Նա երգում էր բոլոր 14 երգերը սերիալի սաունդրեքի համար, որը դուրս է եկել սեպտեմբերի 12-ին, 2012 թ. Այդ երգերը ներառում են "Չեմ կարող առանց քեզ" (երգ սերիալի համար), միլիարդ Դիտում", "լսեցի ռադիոյով", և երկու երգ իր խմբի R5. Հասել են գագաթնակետին քսանյոթ չինաստան 200, մեկ Billboard-ի  և մեկ Billboard-ի մանկության ալբոմներ.


== Ֆիլմերի ցանկը ==


== Թատրոն ==
Երգչախումբի անդամ է Hollywood Bowl-ում (2016), ինչպես Մարկ Անթոնի։


== Հղումներ ==
Կոլտին

Կոլտին (ֆր.՝ Coltines), համայնք Ֆրանսիայի Օվերն մարզի Կանտալ գավառում։
Բնակչությունը 2008 թվականի դրությամբ կազմում է 433 մարդ, բնակչության խտությունը` 22.77 մարդ/կմ²։ Բնակավայրը զբաղեցնում է 19.02 կմ² տարածք։


== Աշխարհագրություն ==
Գտնվում է Փարիզ քաղաքից 430 կմ հարավ, Կլերմոն Ֆերան քաղաքից` 80 կմ հարավ, Օրիյակ քաղաքից` 50 կմ հյուսիս-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 304 աշխատունակ (15-64 տարեկան) բնակիչ, որոնցից ակտիվ էին 245-ը, իսկ ոչ ակտիվները` 59։ Ակտիվության ցուցանիշը կազմում է 80,6 %։ 245 աշխատունակ մարդկանցից աշխատել է 227 անձ (128 տղամարդ և 99 կին)։ Գործազուրկ են եղել 18 անձ (6 տղամարդ և 12 կին)։ 59 անաշխատունակներից 22-ը եղել են աշակերտներ կամ ուսանողներ, 25-ը` թոշակառուներ, իսկ 12-ը չեն աշխատել տարբեր պատճառներով։


== Տես նաև ==
Կանտալ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Խրյաշչի (գյուղ, Կովերինսկի շրջան)

Խրյաշչի (ռուս.՝ Хрящи), գյուղ Ռուսաստանի, Նիժնի Նովգորոդի մարզի Կովերինսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բևանյա

Բևանյա (իտալերեն՝ Bevagna), կոմունա Իտալիայում, գտնվում է Ումբրիա մարզի Պերուջա գավառում։
Բնակչությունը կազմում է 5013 մարդ (2004 թվականի տվյալներով)։ Խտությունը՝ 86 մարդ/կմ²։ Տարածքը՝ 56 կմ²։ Էլեկտրոնային փոստ՝ 6031։ Հեռախոսային կոդ՝ 0742։
Կոմունայի հովանավորը համարվում է սուրբ Վիկոնտին։ Տոնը նշվում է հունիսի 6-ին։
19-րդ դարում քաղաքը հայտնի է եղել կանեփով և սպիտակեղենով, ինչպես նաև տեղական գինիներով։


== Քույր քաղաքներ ==
 Ֆրանսիա Լ’Իլ դ’Էսպանյակ (Ֆրանսիա, 2008 թվականից)


== Պատկերասրահ ==

		
		


== Գրականություն ==
Беванья // Энциклопедический словарь Брокгауза и Ефрона։ В 86 томах (82 т. и 4 доп.). — СПб., 1890—1907


== Արտաքին հղումներ ==
Բնակավայրի գլխավոր կայք (իտալ.)


== Ծանոթագրություններ ==
Կովալենկի (այլ կիրառումներ)

Կովալենկի, կարող է վերաբերել՝

Կովալենկի - ավան, Ուկրաինայի Խարկովի մարզի Խարկովի շրջանում
Կովալենկի - գյուղ, Ուկրաինայի Ժիտոմիրի մարզի Լյուբարսկի շրջանում
Կովալենկի - գյուղ, Ուկրաինայի Սումիի մարզի Բելոպոլիեի շրջանում
Պիտելինսկի շրջան

Պիտելինսկի շրջան (ռուս.՝ Пителинский район), մունիցիպալ շրջան Ռուսաստանի Դաշնության Ռյազանի մարզում։
Ստեղծվել է 1929 թվականին։ Վարչական կենտրոնը՝ Պիտելինո։


== Աշխարհագրություն ==
Շրջանի տարածքի մակերեսը կազմում է 953 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 5896 մարդ։ Բնակչության խտությունը կազմում էր 6,19 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Իբագե

Իբագե  (իսպ.՝ Ibagué, Իսպաներեն արտասանություն՝ [iβaˈɣe]), քաղաք Հարավային Ամերիկայում՝ Կոլումբիայի Հանրապետությունում։ Այդ երկրի խոշոր բնակավայրերից է և 32 դեպարտամենտներից մեկի՝ Տոլիմա դեպարտամենտի վարչական կենտրոնն է։ 2018 թվականին անցկացված մարդահամարի տվյալներով նրա բնակչության թվաքանակը եղել է 529.635 (որից 492.554-ը ապրում էին քաղաքային տարածքում
). այդ ցուցանիշով Իբագեն յոթերորդ տեղն է զբաղեցնում Կոլումբիայում։ Քաղաքը վարչականորեն բաժանված է 13 համայնքների, իսկ նրա կազմի մեջ ներառված գյուղական տարածքը՝ 17 կոռեխիմենտոների։ Իբագեն տարածաշրջանի քաղաքական, տնտեսական, վարչական, գործարարական, մշակութային, զբոսաշրջային կենտրոնն է, Կոլումբիայի և Հարավային Ամերիկայի տնտեսական նշանակալի կենտրոններից մեկը, որտեղ «Առևտրի համաշխարհային կենտրոն» ասոցիացիան (World Trade Center Association (WTCA) նպատակահարմար է համարել բացելու իր գրասենյակը ։ Քաղաքի տնտեսության կարևոր բաղկացուցիչներն են արդյունաբերական, զբոսաշրջային և գյուղատնտեսական սեկտորները, ընդ որում՝ նշանակալից է հատկապես տեքստիլ արդյունաբերության մասնաբաժինը, որն իր թողարկած արտադրանքի ծավալով երրորդ տեղն է զբաղեցնում Կոլումբիայում։ Իբագեն առանցքային դեր է խաղում նաև սուրճի արտադրության բնագավառում։ Համաշխարհային բանկի վարկանշման համաձայն՝ այս քաղաքը, Մանիսալեսի հետ մեկտեղ, ամենաբարձր տեղերն է գրավում"Doing Business"-ի՝ գործարարությամբ զբաղվելու և ներդրումներ կատարելու համար բարենպաստ պայմաններ ապահովելու տեսակետից։ 
1550 թվականի հոկտեմբերի 14-ին իսպանացի նավապետ Անդրես Լոպես դե Գալարսայի հիմնադրած բնակավայրը մեր օրերում ձեռք է բերել նաև Կոլումբիայի և Ամերիկայի երաժշտական մայրաքաղաքի համբավ, և դա՝ շնորհիվ այստեղ գործող Տոլիմայի կոնսերվատորիայի, որն ամենահեղինակավորներից մեկն է երկրում, ինչպես նաև՝ պարբերաբար անցկացվող ֆոլկլորային փառատոների, երաժշտության հետ առնչություններ ունեցող բազմաթիվ հուշարձանների։ Քաղաքում գործող ուսումնական նշանավոր հաստատություններն են Տոլիմայի և Իբագեի համալսարանները, Universidad Nacional Abierta y a Distancia-ն (UNAD-ը) և Տոլիմայի կոնսերվատորիան։


== Անվանի անձինք ==
Դարիո Օրտիս - նկարիչ
Օսկար Էսկանդոն - բռնցքամարտիկ
Պատրիսիա Կայսեդո - օպերային երգչուհի soprano
Էստեֆանիա Գոմես - դերասանուհի
Խամես Կանիոն - վիպասան


== Կլիմա ==


== Քույր քաղաքներ ==
 Վիտորիա, Իսպանիա
 Լոմաս դե Սամորա, Արգենտինա
 Բարկիսիմետո, Վենեսուելա


== Պատկերասրահ ==

		
		
		
		


== Ծանոթագրություններ ==


== Արտաքին հղումներ ==
 Ibagué travel guide from Wikivoyage
El Nuevo Día (local journal)
ElOlfato.com (digital magazine)
ElIbaguereño.com (digital journal)
Ecos del Combeima (local radio station and digital radio)
Ondas de Ibagué (local radio station and digital radio)
Էլեն Բեյքեր

|}
Էլեն Լուիզա Շուլման Բեյքեր (անգլ.՝ Ellen Luisa Shulman Baker, ապրիլի 27, 1953(1953-04-27), Ֆեյեթվիլ, Հյուսիսային Կարոլինա, ԱՄՆ), ամերիկացի կին տիեզերագնաց և բժիշկ։ Կատարել է երեք տիեզերական թռիչք (1989, 1992, 1995)։


== Կենսագրություն ==
Էլեն Բեյքերը ծնվել է Հյուսիսային Կարոլինա նահանգի Ֆեյեթվիլ քաղաքում՝ հայտնի բժիշկների ընտանիքում։ Նրա մայրը բժշկուհի և քաղաքական գործիչ Քլեր Կ. Շուլմանն է՝ 1986-2002 թվականներին Նյու Յորքի պատմության մեջ առաջին կին նախագահ-քաղաքապետը Քուինսի ամենամեծ թաղամասում։
Բեյքերը սովորել է Նյու Յորքի Բուֆֆալոյի համալսարանում, ստացել երկրաբանության բակալավրի կոչում (1974)։ Ուսումը շարունակել է Կորնելի համալսարանում՝ ստանալով բժշկության դոկտորի կոչում (1978)։ Իսկ Տեխասի համալսարանի հանրային առողջության դպրոցում ստացել է մագիստրոսի կոչում առողջապահության ոլորտում (1994)։


== Գործունեություն ==


=== «ՆԱՍԱ» ===
«ՆԱՍԱ»-ում աշխատում է 1981 թվականից, 1985 թվականից տիեզերագնացության թեկնածու է։ Այժմ տիեզերագնացների գրասենյակի կրթության և բժշկական մասնաճյուղի ղեկավար է։


=== Կինեմատոգրաֆիա ===
2005 թվական՝ «Հեռավոր կապույտ բարձունքներ», «Վայրի կապույտ հրաշք»՝ կամեո։


== Տիեզերական թռիչքներ ==
Էլեն Բեյքերը եղել է տիեզերքում 220-րդ մարդը, 131-րդ ԱՄՆ տիեզերագնացը և 11-րդ կինը, որը թռիչք է կատարել ուղեծրով դեպի տիեզերք։
1989 թվական հոկտեմբերի 18՝ Ատլանտիս STS-34
1992 թվական հունիսի 25՝ Կոլումբիա STS-50
1995 թվական հունիսի 27՝ Ատլանտիս STS-71


== Անձնական կյանք ==
Հոբբի՝ լող, դահուկասահք, վազք, սոֆթբոլ, ֆիլմեր, երաժշտություն և ընթերցանություն, KB5SIX ազդանշանի ռադիոսիրող։


== Ծանոթագրություններ ==


== Արտաքին հղումներ ==
Կենսագրությունը «nasa.gov» կայքում
Բաղնարի

Բաղնարի կամ Խիշխա (Խիշխարիփշ, նախկինում` Խրիստոֆորովո, աբխազ.` Хышәҳарыҧшь (Хышәҳа), վրաց.` ბაღნარი), գյուղ Աբխազիայի Գագրայի շրջանում, Գագրայից 30 կմ հյուսիս-արևմուտք։ Գտնվում է ծովի մակարդակից 230 մ բարձրության վրա։


== Բնակչությունը ==
1959 թվականի տվյալներով, գյուղում ապրում էր 520 մարդ` հիմնականում հայեր, իսկ 1989 թվականին` 320 մարդ, կրկին հիմնականում հայեր։
Ըստ 2011 թվականի հաշվառումների, գյուղում ապրում էր 334 մարդ, որից 297 (88,9%) - հայեր, 26 (7,8%) - ռուսներ, 4 (1,2%) - ուկրաինացիներ, 1 (0,3%) - վրացի, 1 (0,3%) - աբխազ և 5 (1,5%) - այլ ազգերի ներկայացուցիչներ։
Բնակչությունն զբաղվում է ծխախոտի, եգիպտացորենի, բանջարային բույսերի մշակությամբ, այգեգործությամբ, թռչնաբուծությամբ և շերամապահությամբ։ Խորհրդային տարիներին գյուղն ուներ միջնակարգ դպրոց, գրադարան, հիվանդանոց, սղոցարան և էլեկտրաաղաց։
Բաղնարին հիմնադրել են Սամսունի շրջակայքից եկած համշենահայերը` 1897 թվականին։


== Ծանոթագրություններ ==
(20291) Ռաումարթի

(20291) Ռաումարթի, աստերոիդ աստերոիդների հիմնական գոտում։ Այս աստերոիդը հայտնաբերվել է 1998 թվականի մարտի 20-ին ԼԻՆԵԱՐ ծրագրի կողմից Սոկոռոյում։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(20291) Ռաումարթի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Հաճախապատում

Հաճախապատում (Յաճախապատում), խրատական ճառերի, քարոզների ժողովածու։ Բաղկացած է 23 գլխից։ Ուսուցանում է քրիստոնեական բարոյականություն։ Ժողովածուի հեղինակային պատկանելության հարցը մնում է վիճելի։ Կորյունը հայտնում է, որ իր ուսուցիչը հորինել է «Ճառս յաճախագոյնս»։ Նույն տեղեկությունը նույն բառերով հայտնում է Ագաթանգեղոսը Գրիգոր Լուսավորչի մասին։ Ձեռագիր մատյաններում Հաճախապատումն ընդօրինակված է միայն Գրիգոր Լուսավորչի անունով։ Միջնադարյան մատենագիրները (Խոսրով Անձևացի, Գրիգոր Նարեկացի, Գրիգոր Մագիստրոս Պահլավունի, Հովհաննես Սարկավագ և այլք) նույնպես Գրիգոր Լուսավորչին են ճանաչում հեղինակ, իսկ Մեսրոպ Մաշտոցին հեղինակ համարողները գտնում են, որ Գրիգոր Լուսավորչի օրոք հայկական գրեր գոյություն չեն ունեցել։ Այս առարկությունը ժխտողների կարծիքով Հաճախապատումը գրվել է հունարեն կամ ասորերեն և 5-րդ դարում թարգմանվել հայերեն։ Ժողովածուն տպագրվել է միայն Գրիգոր Լուսավորչի անունով (1737-ին՝ Կ.Պոլսում, 1838-ին՝ Վենետիկում, 1894-96-ին՝ Վաղարշապատում)։ Մանուկ Աբեղյանը գտնում է, որ Հաճախապատումը Գրիգոր Լուսավորչին է վերագրվել այդ գրվածքին ավելի մեծ հեղինակություն ընծայելու համար։ 1872-ին Յոհան Միխայել Շմիդը Հաճախապատումը թարգմանել է գերմաներեն։
Գրիգոր Գյուլյան

Գրիգոր Գյուլյան (Կիւլեան) (Գրիգոր Յակոբի Գյուլեջյան (Կիւլլիւճեան)), դեկտեմբերի 31, 1912(1912-12-31) - ապրիլի 28, 1974(1974-04-28)), հայ բանաստեղծ, ԽՍՀՄ գրողների միության անդամ 1946 թվականից։


== Կենսագրություն ==
Ծնվել է Հայկական Կիլիկիայի Սիս քաղաքում։ 1921 թվականին տեղափոխվել է Բեյրութ։ 1927 թվականին ավարտել է Բեյրութի Ս. Նշան ազգային վարժարանը, ապա մեկ տարի սովորել ֆրանսիական քոլեջում։ Նրա առաջին բանաստեղծությունը տպագրվել է 1933 թվականին, Արշակ Չոպանյանի խմբագրությամբ լույս տեսնող «Անահիտ» հանդեսում։ 1946 թվականին ներգաղթել է Հայաստան։ 1960 թվականին ավարտել է Երևանի հեռակա մանկավարժական ինստիտուտի լեզվագրական ֆակուլտետը։ 1960 թվականից հայ ժողովրդի պատմություն, հայոց լեզու և գրականություն է դասավանդել Երևանի կոոպերատիվ ինստիտուտում։ Մահացել է Երևանում։


== Երկերի մատենագիտություն ==
Հայրենիք (բանաստեղծություններ), Երևան, Հայպետհրատ, 1950, 50 էջ։
Կյանքի մեջեն, Երևան, «Հայաստան», 1969, 172 էջ։


=== Մամուլ ===
Աբովյանի արձանի առաջ։ «Գրական թերթ», 1948, № 2:


== Ծանոթագրություններ ==
Երդվյալ ատենակալներ

Երդվյալ ատենակալներ, բուրժուական դատարաններում քրեական (որոշ երկրներում նաև քաղաքացիական) գործերի դատաքննությանը ներգրավված քաղաքացիներ։
Երդվյալ ատենակալների կոլեգիան որոշում է միայն ամբաստանյալի մեղավոր կամ անմեղ լինելու հարցը, իսկ դատավորների կոլեգիան, այդ որոշման հիման վրա, կայացնում է դատավճիռ։ Բուրժուական հարաբերությունների նախնական շրջանում երդվյալ ատենկալների ինստիտուտը նպատակ ուներ դատական իշխանությունը զերծ պահել ֆեոդալների ազդեցությունից՝ «ժողովրդի ներկայացուցիչներին» դատաքննությանը մասնակից դարձնելու միջոցով։ 


== Տես նաև ==
Երդվյալների դատարան
Անա Ժիրարդո

Անա Ժիրարդո (ֆր.՝ Ana Girardot, օգոստոսի 1, 1988(1988-08-01), Փարիզ), ֆրանսիացի դերասանուհի։ Ամենամեծ հայտնիությունը նրան բերել է Լյուսի Կլերսենի դերը՝ «Վշտի կանչը» հեռուստասերիալում։


== Կենսագրություն ==
Անա Ժիրարդոն ծնվել է 1988 թվականի օգոստոսի 1-ին՝ Փարիզում։ Նրա հայրը ֆրանսիացի դերասան Իպոլիտ Ժիրարդոն է, իսկ մայրը՝ Իզաբելլ Օտերոն։
Կինոյում առաջին խաղը կատարել է 1992 թվականին՝ «Սիրելուց հետո» ֆիլմում, որտեղ խաղացել է իր հայրը։ Ակտիվ կարիերան սկսել է 2009 թվականին։ Նկարահանվել է «Իմ ճանապարհը», «Կորցրած դրախտ», «Բժիշկ Նոկայի խարդախությունը» և այլ ֆիլմերում։
2014 թվականին խաղացել է «Ռոմեո և Ջուլիետ» բեմադրությունում՝ ֆրանսիական «Պորտ Սենթ Մարտեն թատրոն»-ում։


== Ֆիլմագրություն ==


== Մրցանակներ և անվանակարգեր ==


== Ծանոթագրություններ ==
Զեմերինգի երկաթուղի

Զեմերինգի երկաթուղի (գերմ.՝ Semmeringbahn), աշխարհի առաջին լեռնային երկաթգիծը։ Երկաթգծի առավել հին հատվածը, որ ունի 42 կմ երկարություն, կառուցվել է 1848-1854 թվականներին և անցնում է Մյուրցուշլագ և Գլոգնից քաղաքների միջև գտնվող Զեմերինգի լեռնանցքով, որը բարձրլեռնային բարդ տեղանքում է գտնվում։ Հաշվի առնելով բարդ ռելիեֆը և բարձրության զգալի անկումները՝ Զեմերինգի երկաթուղին համարվում է 19-րդ դարի քաղաքացիական ինժեներիայի նշանակալի ձեռքբերում։ Ճանապարհը նախկինի պես համարվում է ավստրիական Հարավային երկաթուղու մի մասը։


== Պատմություն ==
Զեմերինգի երկաթուղին կառուցվել է 1848-1854 թվականներին։ Շինարարությանը մասնակցել է մոտ 20.000 մարդ։ Նախագիծը մշակել է ճարտարապետ Կառլ Ռիթեր ֆոն Գեգան։ Ճանապարհն անցնում է ծովի մակարդակից 985 մ բարձրությունով։ Բարդ ռելիեֆով պայմանավորված՝ հարկ է եղել փորել 14 թունել, կառուցել 16 ուղանցույց, ընդ որում դրանցից մի քանիսը երկհարկ են։ Կառուցվել է նաև ավելի քան 100 քարե կամուրջ և 11 ոչ մեծ երկաթուղային կամրջակներ։ Ճանապարհի կայարանները և վարչական շինությունները մասամբ կառուցվել են թունելների փորման ընթացքում առաջացած հանքապարի մնացորդներով։
Ամբողջ ճանապարհի համար բարձրության տատանումը 460 մ է, իսկ ձգվածության 60 %-ի համար թեքվածքը կազմում է 20-25 %, ինչը համազոր է 40 մ ճանապարհին 1 մ բարձրացմանը։ Այսպիսի պայմանները բարդացրել են կառույցի շինարարությունը տեխնիկական տեսանկյունից, հաճախ նոր գործիքների ու տեխնիկայի կարիք է զգացվել։ Հատուկ այս ճանապարհի համար մշակվել է լոկոմոտիվի նոր կոնստրուկցիա, քանի որ ստանդարտ տեխնիկան մինչ օրս էլ չի բավարարում ոլորանների թեքվածքի մեծ աստիճանի և մեծ բարձրությունների պայմաններում։
Երկաթգիծն անցնում է լեռնային գողտրիկ տեղանքով։ Կառույցի շինարարության ժամանակ նախագծի հիմնական դրույթը եղել է «այգում բնապատկերի ստեղծումը», այսինքն՝ ճարտարագետը ցանկացել է ներդաշնակել տեխնիկան ու բնությունը։ Ճանապարհի գեղեցկությունը պայմանավորել է նրա երկարությամբ հանգստյան ենթակառուցվածքների զարգացումը։ Ներկայումս Զեմերինգը լեռնադահուկային հանգստի և բալնեոթերապիայի կենտրոն է։ Տեղանքը հայտնի է նաև որպես լեռնադահուկային մարզաձևի՝ աշխարհի առաջնությունների անցկացման վայր։
Զեմերինգի երկաթուղին 1998 թվականին հռչակվել է ՅՈւՆԵՍԿՕ-ի Համաշխարհային ժառանգության օբյեկտ՝ № 785:


== Զեմերինգի թունել ==
2012 թվականի ապրիլի 25-ին սկսվել են 27.3 կմ երկարությամբ թունելի կառուցման աշխատանքները։ Թունելը լինելու է շրջանցիկ  Զեմերինգի երկաթգծի 41 կիլոմետրոց հատվածի համար։ Թունելի բացումը նախատեսվում է 2024 թվականին։ Նախագծի սկզբնական արժեքը կազմել է 3.1 միլիարդ եվրո։


== Պատկերասրահ ==

		
		
		


== Արտաքին հղումներ ==
Զեմերինգի երկաթուղին ՅՈւՆԵՍԿՕ-ի կայքում (անգլ.)(ֆր.)
Ճանապարհի նկարագրություն և լուսանկարներ (անգլ.)


== Ծանոթագրություններ ==
Ուեյվերլի Փլեյսի կախարդները ֆիլմում

«Ուեյվերլի Փլեյսի կախարդները ֆիլմում» (անգլ.՝ Wizards of Waverly Place: The Movie), ամերիկյան հեռուստաֆիլմ, նկարահանված «Ուեյվերլի Փլեյսի կախարդները» հեռուստասերիալի մոտիվներով։ Ֆիլմն առաջին անգամ ցուցադրվել է 2009 թվականի օգոստոսի 28-ին Disney Channel ալիքով։ 2010 թվականին ֆիլմը ստացել է «Էմմի» մրցանակ լավագույն մանկական հաղորդման համար։ Ֆիլմում նկարահանվել է սերիալի ամբողջ անձնակազմը։ 2013 թվականին Disney Channel-ով ցուցադրվել է նաև ֆիլմի երկրորդ մասը՝ «Կախարդների վերադարձը. Ալեքսը Ալեքսի դեմ»։


== Սյուժե ==
Ռուսսո կախարդների ամբողջ ընտանիքը մեկնում է Կարիբներ, որտեղ Ջերին և Թերեզան հանդիպել էին առաջին անգամ։ Ալեքսը տխուր է, քանի որ ստիպված է լինել իր ընտանիքի հետ արձակուրդի ժամանակ։ Նա, վերջնական արդյունքւմ, պատահաբար կախարդում է իր ծնողների հանդիպման առաջին շրջանը, որն ամբողջովին փոխում է նրանց առաջին հանդիպումը և վտանգի տակ դնում ամբողջ ընտանիքի գոյությունը։ Կախարդումը հերքելու համար, Ալեքսն ու Ջասթինը պետք է անցնեն ջունգլիների միջով և գտնեն «Երազանքի քարը»։ Այդ ժամանակ, նրանց կրտսեր եղբայր Մաքսը նույնպես փորձում է ծանոթացնել ծնողներին։
Վերջիվերջո, Ալեքսն ու Ջասթինը գտնում են «Երազանքի քարը», բայց Ժիզելը գողանում է այն։ Ալեքսը, Ջասթինն ու Մաքսը պատմում են Թերեզային և Ջերրիին իրենց պատմությունը։ Թերեզան չի հավատում նրանց և վստահեցնում, որ երբեք չի կարող մոռանալ իր երեխաներին։ Փորձելով հետ կախարդել ծնողներին, Ջերրին նշում է, որ եթե նրանցից մեկը լրիվ կախարդ լինի, նրանք հետ կկախարդեն առանց քարի։ Մրցույթին պատրասվելու ժամանակ Մաքսը կորցնում է հիշողությունը և ընկնում չգոյության ջրմուղ։ Թերեզան մի փոքր հիշում է նրա մասին և հավատում նրանց։ Նրանք հասկանում են, որ արագ պետք է աշխատեն, Ալեքսն ու Ջասթինը տեղափոխվում են մրցույթի անցկացման վայր։ Ջերրին բացատրում է, որ կարող է օգտագործել միայն բնության չոսր տարրերի կախարդումները։ Հաղթողը կդառնա լիիիրավ կախարդ, իսկ մյուսը կկորցնի իր կախարդական ուժերը։ Ալեքսը ստանում է ուժը, սակայն հետ կախարդելուց հետո վերադարձնում է ամեն ինչ ինչպես որ էր։


== Դերերում ==
Ալեքս Ռուսսե՝ Սելենա Գոմես
Ջասթին Ռուսսո՝ Դեվիդ Հենրի
Մաքս Ռուսսե՝ Ջեյկ ոի Օսթին
Թերեզա Ռուսսո՝ Մարիա Քենելս-Բարերա
Ջերրի Ռուսսո՝ Դեվիդ Դելուիզ
Հարպեր Ֆինկլ՝ Ջենիֆեր Սթոուն
Արչի՝ Սթիվ Վալենթայն
Ժիզել՝ Ջենիֆեր Էլդեն
Խավյեր՝ Քսավյեր Տորաս


=== Նկարահանումներ ===
Ֆիլմը հիմնականում նկարահանվել է Պուերտո Ռիկոյում 2009 թվականի փետրվարին և մարտին։ Ֆիլմի չղջիկներն իրական են, Սելենա Գոմեսն ու Դեվիդ Հենրին ուշադիր էին, որպեսզի չարթացնեին նրանց։


=== Գնահատական ===
Ֆիլմը ստացել է բազմաթիվ դրական կարծիքներ։ Rotten Tomatoes կայքը նշում է, որ օգտատերերի 62 % տվել է ֆիլմին դրական կարծիքներ։
Ֆիլմի առաջին ցուցադրության ժամանակ նայել է 13 600 հանդիսատես, երկրորդի ժամանակ՝ 5800 հանդիսատես, 3-րդի՝ 4300, իսկ չորրորդի ժամանակ՝ 4700 հանդիսատես։


== Աշխարհի պրեմիերաները ==


== Ծանոթագրություններ ==


== Արտաքին հղումներ ==
tv.disney.go.com/disneychannel/originalmovies/wizardsofwaverlyplacethemovie/cds/ Ուեյվերլի Փլեյսի կախարդները ֆիլմում. պաշտոնական կայք
Դետյան

Դետյան ջրվեժ (չինարեն ավանդ. 板約瀑布, 德天瀑布 , Վիետնամում հայտնի է որպես Բանզյոկ ջրվեժ), չորրորդ ամենամեծ ջրվեժն աշխարհում։ Գտնվում է երկու պետությունների՝ Չինաստանի և Վիետնամի սահմանում։ Ջրհեղեղի ժամանակ  երկու կողմերի ջրվեժները միահոսում են։


== Սահմանազատում ==
Ճանապարհը, որն անցնում է ջրվեժի վերևով, տանում է մի քարի մոտ, որտեղ չինարենով ու ֆրանսերենով ամրագրված է Վիետնամի և Չինաստանի միջև սահմանը։ Ենթադրաբար դրված է ֆրանսիական գաղութային տերության սահմանի և ցիննական հողերի միջև։ 1979 թվականին, չին–վիետնամական պատերազմի ժամանակ, վիետնամական սահմանին մոտ լինելու պատճառով, ջրվեժի մերձակայքը դարձել է չինական զորքերի տեղակայման հիմնական վայրերից մեկը։ Երկարատև վեճերի արդյունքում, 1999 թվականին այս վայրը սահմանազատվել է Չինաստանի և Վիետնամի միջև, իսկ առավել փոքր հարցերի շուրջ բանակցությունները տարվել են ընդհուպ մինչև 2009 թվականը։ Հին ժամանակներից ի վեր Հիունգի կիրճը բաժանում էր Չինաստանն ու Վիետնամը։
Վիետնամում ջրվեժը բաղկացած է երկու՝ գլխավոր (thác chính) և կողմնակի (thác phụ) մասերից։


== Աշխարհագրություն և տուրիզմ ==

Դետյան ջրվեժը տեղակայված է չին–վիետնամական սահմանին, չինական կողմից՝ Գուանսի-Չժոունի ինքնավար շրջանում Չունցզո քաղաքի կարստային բլուրների մեջ, իսկ վիետնամական կողմից՝ Կաոբանգ պրովինցիայում, Հանոյից 272 կմ հյուսիս։ Ջրվեժն սնում է Կուայշոն գետը (Quây Sơn), և երեք մակարդակներում ընդհանուր լայնությունը հասնում է 200 մետրի։ Ջրվեժի խորությունը ավելի քան 120 մետր է։
Դետյանն ամենախոշոր բնական ջրվեժն է Հարավարևելյան Ասիայում։ Հայտնի զբոսաշրջային վայր է։ Ջրվեժի ստորին հատվածներում կա մի մեծ լիճ, որի շուրջը տեղակայված են զբոսաշրջային ենթակառուցվածքով օբյեկտներ՝ դիտման հարթակներ, սրճարան և ռեստորաններ, հուշանվերների խանութներ և հյուրանոցներ, որոնց պատուհաններից երևում է ջրվեժը։ Զբոսաշրջիկներին առաջարկվում է բամբուկե լաստով նավարկել ջրվեժի ստորին հատվածներում։ Ջրվեժ այցելության համար առավել հաջող ժամանակը համարվում է նոյեմբերից ապրիլ ընկած ժամանակահատվածը, երբ ջրի մակարդակը առավելագույն է։
Ջրվեժի կողքին է գտնվում դժվարամատչելի Տունլին (չին. 通灵峡) կիրճը, ուր կարելի է հասնել միայն հարևան կիրճից՝ քարայրի միջով։ Այն վերջերս է հայտնաբերել ժամանակակից հետազոտողների կողմից, ինչի շնորհիվ դրանում պահպանվել են վայրին բնորոշ բազմաթիվ էնդեմիկ կենդանիներ և բույսեր։ Նախկինում կիրճը ծառայել է որպես թաքստոց տեղական ավազակների համար։ Երբեմն ժայռերում հայտնաբերվում են դրանց թաքստոցները։
Ջրվեժի շուրջը գտնվում են բազմաթիվ այլ գրավիչ վայրեր՝ կանաչ անտառ, ծածկող լեռներ, Լեյպին քարե անտառը, ջրային քարերի անտառն ու կարստային քարայրներ։


== Ծանոթագրություններ ==


== Արտաքին հղումներ ==
9 самых красивых водопадов мира
Falls photo gallery
Short Hair

Short Hair (կորեերեն՝ 단발머리, Danbalmeori; անգլ. թարգմանաբար՝ «Կարճ մազեր»), հարավկորեական գըրլ բենդ AOA-ի առաջին մինի ալբոմը։ Այն թողարկվել է 2014 թվականի հունիսի 19-ին` FNC Entertainment ընկերության կողմից, համանուն վերնագրային երգով։


== Նախադրյալներ և ռելիզ ==
2014 թվականի մայիսի 25-ին AOA-ն հայտարարեց, որ իրենք պատրաստվում են հունիսին վերադառնալ իրենց առաջին մինի ալբոմով։


== Պրոմոուշեն ==
«Short Hair» երգի պրոմոուշենը սկսել են 2014 թվականի հունիսի 19-ին` M! Countdown-ով։ Երգը նաև առաջխաղացում է ունեցել Music Bank-ում, Music Core-ում և Inkigayo-ում։


== Թրեք-լիստ ==


== Չարթեր ==


== Վաճառքներ և հավաստագրումներ ==


== Ծանոթագրություններ ==